
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ποσού για την ανανέωση του δελτίου ε¬ 


παγγελματικής ταυτότητας λογιστή φοροτεχνικού 1 

Σώμα Ορκωτών Λογιστών. 2 

Σύσταση ομάδας ελέγχου για τη διενέργεια ελέγχου 
στο Επιχειρησιακό Πρόγραμμα «Βιομηχανία και Υ¬ 
πηρεσίες» στα πλαίσια του Ευρωπαϊκού Κοινωνι¬ 
κού Ταμείου. 3 

Συμπλήρωση απόφασης καθορισμού αποδοχών Καλ¬ 
λιτεχνικών Διευθυντών και Αναπληρωτών Διευθυ- 
ντώντου Εθνικού Θεάτρου, Κρατικού Θεάτρου Βο¬ 
ρείου Ελλάδος και της Εθνικής Λυρικής Σκηνής».. 4 
Απόδοση μερισμάτων στο Ελληνικό Δημόσιο (παρ. 4 
του άρθρου 30 του Ν. 2579/98). 5 


Τροποποίηση και συμπλήρωση της 1123041/2097/ 
Α0006/4.11.98 απόφασης του Υπουργού Οικονομι¬ 
κών «Σύσταση, συγκρότηση και ορισμός μελών Ε¬ 
πιτροπής για τη μελέτη βελτίωσης της νομοθεσίας 


Εθνικών Κληροδοτημάτων». 6 

Οριοθέτηση περιοχής για την αποκατάσταση των ζη¬ 
μιών από τις πλημμύρες του 1999 σε περιοχές του 
Νομού Πιερίας. 7 


Τροποποίηση και συμπλήρωση της 394523/99 (ΦΕΚ 
1901/τ.Β') απόφασης του Υπουργού Γεωργίας «κα¬ 
θορισμός ενιαίων κριτηρίων για τον προσδιορισμό 
των αποδεκτών προς ενίσχυση ποσοτήτων ελαιο- 
λάδου της ελαιοκομικής περιόδου 1998-99). 8 


ΑΠΟΦΑΣΕΙΣ 

Αριθ. 2885/14 ^ 

Καθορισμός ποσού για την ανανέωση του δελτίου επαγ¬ 
γελματικής ταυτότητας λογιστή φοροτεχνικού. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 6 του άρθρου 4 του 
ΠΑ. 340/6.10.98 (ΦΕΚ228/Α/98) «Περίτου επαγγέλματος 
του Λογιστή Φοροτεχνικού και της αδείας ασκήσεώς 


του», όπως η παράγραφος αυτή συμπληρώθηκε με την 
παράγραφο 2 του άρθρου 13 του Ν. 2771/99)» ΦΕΚ 280 
τευχ. Α716.12.99. 

2. Του άρθρου 29Ατου Ν.1558/85 (Α137) που προστέ¬ 
θηκε με το άρθρο 27 του Ν. 2081/92 (Α154) και τροποποι¬ 
ήθηκε με το άρθρο 1, παρ. 2 του Ν. 2469/97 (Α38). 

3. Την απόφαση της Ζ/22/14.12.1999 συνεδρίασης της 
Κεντρικής Διοίκησης του Οικονομικού Επιμελητηρίου της 
Ελλάδος (Ο.Ε.Ε.). 

4. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Καθορίζουμε το ύψος του ποσού υπέρ του Οικονομικού 
Επιμελητηρίου της Ελλάδος για την ανανέωση του δελτί¬ 
ου επαγγελματικής ταυτότητας του λογιστή φοροτεχνι¬ 
κού ως ακολούθως: 

1. Για τους έχοντες άδεια Α' τάξεως ποσόν 20.000 δρχ. 

2. Για τους έχοντες άδεια Β' τάξεως ποσόν 15.000 δρχ. 

3. Γιατους έχοντες άδεια Γτάξεως ποσόν 10.000 δρχ. 

4. Για τους έχοντες άδεια Δ' τάξεως ποσόν 5.000 δρχ. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 26 Ιανουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

□ 

Αριιθ. 2886/80 (2) 

Σώμα Ορκωτών Λογιστών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παραγρ. 15, εδάφιο 3, του άρθρου 
27 του Ν. 2166/1993 (Α 137), όπως αντικαταστάθηκε με 
την παρ. 1 του άρθρου 11 του Ν. 2187/1994 (Α 16). 

2. Τις διατάξεις του άρθρου 29Ατου Ν. 1558/85 (Α 137) 
που προστέθηκε με το άρθρο 27 του Ν. 2081/92 (Α 154) και 
τροποποιήθηκε με το άρθρο 1, παρ. 2του Ν. 2469/97 (Α38). 

3. ΤοΠ.Δ. 27/1996 (Α19). 

4. Την με αριθμ. 399/8.3.99 (ΦΕΚ 198/τ.Β/8.3.1999) κοι¬ 
νή απόφαση του Πρωθυπουργού και του Υπουργού Α¬ 
νάπτυξης « Ανάθεση αρμοδιοτήτων στους Υφυπουρ¬ 
γούς Ανάπτυξης». 

5. Το γεγονός ότι από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Γενική διάταξη 

Το Σώμα Ορκωτών Λογιστών που έχει ιδρυθεί με το Ν .Δ. 
3329/1955 «περί συστάσεως Σώματος Ορκωτών Λογι¬ 
στών» (ΦΕΚ 230/1955 τεύχος Λ) θα συνεχίσει να λειτουρ¬ 
γεί με έδρα την Αθήνα με τους σκοπούς που αναφέρονται 
λεπτομερώς στο άρθρο 2 της παρούσας απόφασης και 
σύμφωνα με τις διατάξεις αυτής. 

Άρθρο 2 
Σκοποί 

Σκοποί του Σώματος Ορκωτών Λογιστών είναι: 
α) Η μελέτη των θεμάτων της Λογιστικής και Ελεγκτικής 
και η προώθηση της έρευνας επί των θεμάτων αυτών σε 
διεθνές επίπεδο, σε συνεργασία με άλλους φορείς του ε¬ 
σωτερικού και εξωτερικού. 

β) Η επεξεργασία και διατύπωση ελεγκτικών προτύπων 
και κανόνων δεοντολογίας ασκήσεωςτου ελέγχου και η υ¬ 
ποβολή προτάσεων στο Σώμα Ορκωτών Ελεγκτών Λογι¬ 
στών επί των αντικειμένων αυτών. 

γ) Η εκπαίδευση και επιμόρφωση των μελών του Σώμα¬ 
τος Ορκωτών Ελεγκτών Λογιστών σε συνεργασία με αυτό. 

δ) Η κατάρτιση και μετεκπαίδευση πτυχιούχων Ανωτά- 
των Εκπαιδευτικών Ιδρυμάτων και Τεχνολογικών Ιδρυμά¬ 
των στα αντικείμενα της Λογιστικής και Ελεγκτικής, 
ε) Η διοργάνωση ημερίδων και συνεδρίων, 
στ) Η συγγραφή, η έκδοση και διάθεση μελετών και εκ¬ 
παιδευτικών συγγραμμάτων. 

ζ) Η είσπραξη των ασφαλιστικών εισφορών των Ορκω¬ 
τών Ελεγκτών Λογιστών, οι οποίοι είναι ασφαλισμένοι 
στον κλάδο συντάξεως του Ιδρύματος Κοινωνικών Ασφα¬ 
λίσεων και η απόδοση αυτών στο I ΚΑ σύμφωνα με το άρ¬ 
θρο 1 του Ν.Δ. 33/1973. 

η) Η συμμετοχή σε ολοκληρωμένα προγράμματα εκπαί¬ 
δευσης εθνικών και Κοινοτικών πρωτοβουλιών. 

θ) Η απόδοση στην αρμόδια Δ.Ο.Υ., στην οποία υπάγε¬ 
ται το Σ.Ο.Λ., των παρακρατούμενων φόρων των μελών 
του, με την πρακτική, τους όρους και τη διαδικασία που ι¬ 
σχύουν από την ίδρυση του Σ.Ο.Λ. μέχρι σήμερα και η χο¬ 
ρήγηση των σχετικών βεβαιώσεων. 

ι) Η αποπεράτωση των εκκρεμών εργασιών που είχαν 
ανατεθεί σε Ορκωτούς Λογιστές σύμφωνα με τις διατά¬ 
ξεις που ίσχυαν μέχρι την 30η Απριλίου 1993 και η εί¬ 
σπραξη των αμοιβών. 

Άρθρο 3 

Μέλη του Σώματος Ορκωτών Λογιστών. 

Ως μέλη του Σώματος Ορκωτών Λογιστών εγγράφο- 
νται, ύστερα από αίτησή τους, οι Ορκωτοί Ελεγκτές Λογι¬ 
στές, εγγεγραμμένοι στο οικείο Μητρώο του Σώματος 
Ορκωτών Ελεγκτών Λογιστών, οι οποίοι υπηρετούσαν ως 
μέλη του Σώματος Ορκωτών Λογιστών κατά την 30η Α¬ 
πριλίου 1993. 

Άρθρο 4 
Πόροι 

Οι Οικονομικοί πόροι του Σώματος Ορκωτών Λογιστών 
προέρχονται από: 
α) εισφορές των μελών του 


β) συνεισφορές των εκπαιδευομένων 

γ) η αποζημίωση που θα καταβάλλουν τα μέλη του για 
την απόδοση των εισφορών στο ΙΚΑ και των φόρων στην 
αρμόδια Δ.Ο.Υ. 

δ) τα τεχνικά αποθέματα για κάλυψη νοσηλειών του Λο¬ 
γαριασμού Υγείαςτου Σώματος Ορκωτών Λογιστών, τα ο¬ 
ποία είχαν χρησιμοποιηθεί για αρχικό κεφάλαιο κίνησης 
του ίδιου Λογαριασμού του Σώματος Ορκωτών Ελεγκτών 
Λογιστών. 

ε)επιχορηγήσεις από τρίτους, δωρεές, εκμετάλλευση 
περιουσίας, εκμετάλλευση πνευματικής ιδιοκτησίας και 
κάθε νόμιμο έσοδο. 

Άρθρο 5 

Όργανα 

Όργανα του Σώματος Ορκωτών Λογιστών είναι η Συνέ¬ 
λευση των μελών και το Εποπτικό Συμβούλιο. 

Άρθρο 6 
Συνέλευση 

1. Η Συνέλευση αποτελείται από όλα τα μέλη του Σώμα¬ 
τος. 

2. Η Συνέλευση συγκαλείται από το Εποπτικό Συμβού¬ 
λιο υποχρεωτικά μία φορά κάθε χρόνο και μέσα στο πρώ¬ 
το εξάμηνο από το τέλος κάθε έτους και προαιρετικά ο¬ 
ποτεδήποτε κατά την κρίση του Εποπτικού Συμβουλίου. 

3. Η πρόσκληση είναι έγγραφη και περιλαμβάνει τα θέμα- 
τατης ημερήσιας διάταξης, τοιχοκολλάται στα γραφείατου 
Σώματος και δημοσιεύεται σε μία ημερήσια πολιτική εφη¬ 
μερίδα δέκα (10)μέρες πριν από τη συνεδρίαση. 

4. Η Συνέλευση συνεδριάζει εγκύρως όταν παρίσταται ή 
αντιπροσωπεύεταιτο ένα τρίτο των μελών και οι αποφάσεις 
λαμβάνονται με την απόλυτη πλειοψηφία των παρόντων. 

5. Η Συνέλευση είναι μόνη αρμόδια για τα ακόλουθα θέ¬ 
ματα: 

α) Την εκλογήτων μελών του Εποπτικού Συμβουλίου. 

β) Την έγκριση του απολογισμού πεπραγμένων του Ε¬ 
ποπτικού Συμβουλίου, του ετήσιου ισολογισμού και του 
οικονομικού απολογισμού. 

γ) Το διορισμό ελεγκτών των οικονομικών του καταστά¬ 
σεων. 

Άρθρο 7 

Εποπτικό Συμβούλιο 

1. Το Εποπτικό Συμβούλιο είναι τετραμελές και αποτελεί- 
ται από τον Πρόεδρο και τρία μέλη με θητεία τριών ετών. 

2. Ο Πρόεδρος και τα μέλη του Εποπτικού Συμβουλίου 
είναι μέλη του Σώματος και εκλέγονται με χωριστή ψηφο¬ 
φορία από τη Γ ενική Συνέλευση. Το Εποπτικό Συμβούλιο 
μετά την εκλογή του συγκροτείται σε σώμα εκλέγοντας 
τον Αντιπρόεδρο αυτού. 

3. Το Εποπτικό Συμβούλιο συνεδριάζει εγκύρως όταν 
παρίστανται τρία μέλη και οι αποφάσεις του λαμβάνονται 
με απόλυτη πλειοψηφία. 

4. Το Εποπτικό Συμβούλιο είναι αρμόδιο για τη διοίκη¬ 
ση, εκπροσώπηση και εποπτεία του Σώματος Ορκωτών 
Λογιστών. 

Άρθρο 8 

Ισολογισμός- Οικονομικός απολογισμός-Έλεγχος 

1. Στο τέλος κάθε χρόνου το Εποπτικό Συμβούλιο υπο- 
χρεούται να συντάξει απολογισμό πεπραγμένων, Ισολο¬ 
γισμό και οικονομικό απολογισμό. 

Ο Ισολογισμός ελέγχεται από Ορκωτό Ελεγκτή Λογι¬ 
στή, ο οποίος εκλέγεται, μαζί με έναν αναπληρωματικό 
από την προηγούμενη Συνέλευση των μελών. 

Ο Ισολογισμός και οικονομικός απολογισμός εγκρίνεται 
από τη συνέλευση των μελών. 

Άρθρο 9 

Μεταβατικές διατάξεις. 

Το υπάρχον Εποπτικό Συμβούλιο του Σώματος Ορκω¬ 
τών Λογιστών που διορίστηκε με την απόφαση των Υ¬ 
πουργών Εθνικής Οικονομίας και Εμπορίου Α.Π. 
12026/ΓΔ 483/23.3.1994 (ΦΕΚ 201/τ.Β/1994), ανασυ¬ 
γκροτήθηκε με την απόφαση των Υπουργών Εθνικής Οι¬ 
κονομίας και Υφυπουργού Ανάπτυξης Α.Π. 11389/365/ 
22.3.1996 (ΦΕΚ 227/τ.Β'/1996) και η θητεία του ανανεώ¬ 
θηκε με την απόφαση ΑΠ.41373/1490/16.12.1998 (Φ.Ε.Κ. 
1271/21.12.1998/τευχ.Β) θα διοικήσει το Σώμα κατά το 
πρώτο έτος από τη δημοσίευση της παρούσας απόφα¬ 
σης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΙΩΑΝΝΗΣ ΧΑΡΑΛΑΜΠΟΥΣ 

□ 

Αριθ. 2/4546/Γ0041 (3) 

Σύσταση ομάδας ελέγχου για τη διενέργεια ελέγχου στο Ε¬ 
πιχειρησιακό Πρόγραμμα «Βιομηχανία και Υπηρεσίες» 
στα πλαίσια του Ευρωπαϊκού Κοινωνικού Ταμείου. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν.2187/94 «Ειδικό Συντονιστικό 
Όργανο Ελέγχου των προγραμμάτων που χρηματοδο¬ 
τούνται απάτην Ε.Ε.», όπως τροποποιήθηκε με το άρθρο 
17 του Ν. 2592/98 (ΦΕΚ 57/τ.Α/18.3.98). 

β) Του Ν.2081/92 «Ρύθμιση του θεσμού των Επιμελητη¬ 
ρίων κλπ. (Α' 154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απότηνΕ.Ε.» (Α'219). 

2. Τηναριθμ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς Οικονομικών (ΦΕΚ922/τ.Β'). 

3. Την αριθμ. 34001/1957/9.10.96 απόφαση ανάθεσης 
αρμοδιοτήτων του Υπουργού Εθνικής Οικονομίας στους 
Υφυπουργούς Εθνικής Οικονομίας (ΦΕΚ937/τ.Β'). 

4. Την αριθμ. 80078/4.10.98 απόφαση ανάθεσης αρμο¬ 
διοτήτων του Υπουργού Εργασίας και Κοινωνικών Ασφα¬ 
λίσεων στους Υφυπουργούς Εργασίας και Κοινωνικών Α¬ 
σφαλίσεων (ΦΕΚ 924/τ.Β'). 

5. Την κοινή απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 


γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993/τ.Β/7.11.97). 

6. Την αριθμ. 41/24.9.99 απόφαση του Ε.Σ.Ο.Ε. για τη 
διενέργεια ελέγχου στο Ε.Π. «Βιομηχανία και Υπηρεσίες». 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη περίπου 127.500 δρχ. για αμοι¬ 
βή των ελεγκτών, η οποία βαρύνει τον ΚΑΕ 0515 φορέα 
140 του Υπουργείου Οικονομικών. 

8. Την ανάγκη ουσιαστικού ελέγχου στο Επιχειρησιακό 
Πρόγραμμα «Βιομηχανία και Υπηρεσίες» στα πλαίσια ε¬ 
λέγχου των προγραμμάτων που χρηματοδοτούνται από 
την Ευρ. Ένωση, σύμφωνα με τις διατάξεις του Καν. 
2064/97, με τη συμμετοχή υπαλλήλωντου ΥΠΕΘΟ και του 
Υπ. Εργασίας και Κοινωνικών Ασφαλίσεων, σύμφωνα με 
τηνπαρ. 5 του άρθρου 2 του Π.Δ 393/94, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. «Βιομηχανία και Υπηρεσίες» 
και συγκεκριμένα στο Υποπρόγραμμα V «Ανθρώπινοι πό¬ 
ροι» και ορίζουμε ως μέλη της ομάδας τους εξής : 

α) Αρετή Παπαμιχαλοπούλου, υπάλληλο του Γ.Λ.Κ. 

β) Κων/νο Χρυσίνη, υπάλληλο του Υπουργείου Εργα¬ 
σίας και Κοινωνικών Ασφαλίσεων. 

γ) Ιωάννου Ψαρρού, υπάλληλο του Υπουργείου Εθνικής 
Οικονομίας. 

2. Ο έλεγχος θα διενεργηθεί στο Νομό Αττικής, και συ¬ 
γκεκριμένα σε φορείς που θα επιλεγούν, οι οποίοι υλο¬ 
ποιούν ενέργειες στα πλαίσια του Ε.Π «Βιομηχανία και Υ¬ 
πηρεσίες» και χρηματοδοτούνται από το Ευρωπαϊκό Κοι¬ 
νωνικό Ταμείο. 

3. Έργο της Ελεγκτικής Ομάδας είναι η διενέργεια ε¬ 
λέγχου στο παραπάνω αναφερόμενο πρόγραμμα και συ¬ 
γκεκριμένα : 

α) Η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5. Ο έλεγχος θα διεξαχθεί από 7.2.2000 μέχρι και 
11.2.2000 στις έδρες των φορέων που θα επιλεγούν, στο 
Νομό Αττικής. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 5 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

X. ΠΑΧΤΑΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

X. ΠΡΩΤΟΠΑΠΠΑΣ 

Αριθ. 2/598/0022 (4) 

Συμπλήρωση απόφασης καθορισμού αποδοχών Καλλιτε¬ 
χνικών Διευθυντών και Αναπληρωτών Διευθυντών του 
Εθνικού Θεάτρου, Κρατικού Θεάτρου Βορείου Ελλά¬ 
δος και της Εθνικής Λυρικής Σκηνής». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τα άρθρα 3 παρ. 17 και 11 παρ. 17του Ν. 2273/94 «Ε¬ 
θνικό θέατρο, Κρατικό Θέατρο Βορείου Ελλάδος και άλ¬ 
λες διατάξεις». 

2. Το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις». 

3. Το άρθρο 40του Ν. 849/1978 «περίπαροχής κινήτρων 
δια την ενίσχυση της Περιφερειακής και Οικονομικής α¬ 
νάπτυξης της Χώρας» όπως συμπληρώθηκε με το άρθρο 
8του Ν. 2129/1993. 

4. Την απόφαση αριθμ. 2001623/136/0022/28.2.95 με 
την οποία καθορίστηκαν οι αποδοχές των Καλλιτεχνικών 
Διευθυντών και Αναπληρωτών Διευθυντών Εθνικού Θεά¬ 
τρου, Κρατικού Θεάτρου Βορείου Ελλάδος και Εθνικής 
Λυρικής Σκηνής (Ν.Π.Ι.Δ.) (ΦΕΚ 177/τ.Β/15.3.95) η οποία 
τροποποιήθηκε με την αριθμ.2/21035/0022/14.4.99 όμοια 
απόφαση (ΦΕΚ615/τ.Β'/10.5.99). 

5. Το 2/10926/0022/12.3.99 έγγραφο του Υπουργείου 
Οικονομικών. 

6. Το γεγονός ότι από τις ρυθμίσεις της απόφασης αυτής 
δεν προκαλείται πρόσθετη δαπάνη σε βάρος του προϋπο¬ 
λογισμού καθενός έκτων ανωτέρω Ν.Π.Ι.Δ. δεδομένου ότι 
στη δαπάνη που αναφέρεται στο σκεπτικό της απόφασης 
αριθμ. 2001623/136/0022/28.2.95 (ΦΕΚ 177/τ.Β/15.3.95) έ¬ 
χουν υπολογισθείτα επιδόματα εορτών και αδείας. 

7. Την αριθμ. 1107147/1239/0006Α/4.10.96 κ.υ.α Πρωθυ¬ 
πουργού και Υπουργού Οικονομικώνγια ανάθεση αρμοδιο¬ 
τήτων στους Υφυπουργούς Οικονομικών, αποφασίζουμε: 

Συμπληρώνουμε την απόφασή μας αριθ. 2001623/136/ 
28.2.95 (ΦΕΚ 177/Τ.Β/15.3.95), όπωςτροποποιήθηκεμετην 
αριθμ. 2/21035/0022/14.4.99 όμοια (ΦΕΚ615/τ.Β/10.5.99), 
με την οποία καθορίστηκαν οι μηνιαίες αποδοχές των Καλ¬ 
λιτεχνικών Διευθυντών και των Αναπληρωτών Διευθυντών 
του Εθνικού Θεάτρου, του Κρατικού Θεάτρου Βορείου Ελ¬ 
λάδος και της Εθνικής Λυρικής Σκηνής και ορίζουμε ότι 
στους ανωτέρω Καλλιτεχνικούς και Αναπληρωτές Διευθυ¬ 
ντές χορηγούνται επιδόματα εορτών και αδείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Ν. ΧΡΙΣΤΟΔΟΥΛΑΚΗΣ ΕΛΙΣΣΑΒΕΤ ΠΑΠΑΖΩΗ 

□ 

Αριθ. οικ. 2/5882/0020 (5) 

Απόδοση μερισμάτων στο Ελληνικό Δημόσιο (παρ. 4 του 
άρθρου 30 του Ν. 2579/98). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 30 του Ν. 


2579/1998 «Φορολογικές διαρρυθμίσεις και άλλες διατά¬ 
ξει», (ΦΕΚ 31/17.2.1998 τεύχος Α'). 

2. Την υπ’ αριθμ. 1107147/239/6006Α74.10.1996 από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

3. Το γεγονός ότι με τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Καθορίζουμε ότι το μέρισμα που δικαιούταιτο Ελληνικό 
Δημόσιο από τα καθαρά κέρδη της Δημόσιας Επιχείρη¬ 
σης Ηλεκτρισμού (Δ.Ε.Η.) και του Ταμείου Εθνικής Οδο¬ 
ποιίας (Τ.Ε.Ο.) από το οικονομικό έτος 1997 και εφεξής 
και σε ποσοστό 10% θα καταβάλλεται στο λογαριασμό 
200/1 «Ελληνικό Δημόσιο Συγκέντρωση Εισπράξεων και 
Πληρωμών» που τηρείται στην Τράπεζα της Ελλάδας 
εντός του πρώτου εξαμήνου του επόμενου έτους. 

Ως καθαρά κέρδη του Τ.Ε.Ο. επί των οποίων θα υπολο¬ 
γίζεται το μέρισμα του Δημοσίου θεωρείται το ταμειακό 
υπόλοιπο στις 31/12 κάθε έτους από το οποίο έχουν α- 
φαιρεθεί οι υπέρ τρίτων υποχρεωτικές αποδόσεις. 

Αντίγραφο του σχετικού γραμματίου είσπραξης θα κοι¬ 
νοποιείται στο Γενικό Λογιστήριο του Κράτους (Γ.Λ.Κ.) Δι¬ 
εύθυνση 20η - Γ Προϋπολογισμού. 

Η Διεύθυνση 24η του Γ.Λ.Κ. μετά την αναγγελία της πί¬ 
στωσης του ποσού στο λογαριασμό από την Τράπεζα της 
Ελλάδας θα εμφανίσει το ποσό στον κρατικό προϋπολο¬ 
γισμό στον Κ.Α. Εσόδου 2549 «Έσοδα από άλλες επιχει¬ 
ρήσεις κ.λπ.». 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα,18 Ιανουάριου 2000 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

□ 

Αριθ. 1006814/1629/Α0006 ( 6 ) 

Τροποποίηση και συμπλήρωση της 1123041/2097/ 
Α0006/4.11.98 απόφασης του Υπουργού Οικονομικών 
«Σύσταση, συγκρότηση και ορισμός μελών Επιτροπής 
για τη μελέτη βελτίωσης της νομοθεσίας Εθνικών Κλη¬ 
ροδοτημάτων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών» (ΦΕΚ 128Α), όπως τροποποιή¬ 
θηκε και ισχύει. 

β) Της παραγ. 14 του άρθρου 27 του Ν. 2166/93 «κίνη¬ 
τρα ανάπτυξης επιχειρήσεων, διαρρυθμίσεις στην έμμε¬ 
ση και άμεση φορολογία και άλλες διατάξεις» (ΦΕΚ 
137Α/93). 

γ) Του άρθρου 34 του Ν. 1914/90 (ΦΕΚ 176Α) «Εκσυγ¬ 
χρονισμός και ανάπτυξη του Δημοσίου Τομέα και της κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις» σε συνδυασμό με τις διατάξεις του άρθρου 13 του Ν. 
2346/95 (ΦΕΚ21 ΙΑ). 

δ) Των άρθρων 18 και 19 του Ν. 2470/97 «Αναμόρφωση 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1621 


μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ40Α) όπως ισχύουν. 

ε) Του άρθρου 19 του Ν. 1599/86 «Σχέσεις Κράτους - 
Πολίτη καθιέρωση νέου τύπου δελτίου ταυτότητας και 
άλλες διατάξεις (ΦΕΚ75Α’), όπως τροποποιήθηκε και κω- 
δικοποιήθηκε με τις διατάξεις των άρθρων 13, 14, 15 και 
33 του Ν. 2690/99 «Κύρωση του Κώδικα Διοικητικές Δια¬ 
δικασίες και άλλες διατάξεις» (ΦΕΚ 45Α’). 

2. Την αριθμ. 1123041 /2097/Α0006/4.11.98 απόφαση 
του Υπουργού Οικονομικών «Σύσταση, συγκρότηση και 
ορισμός μελών Επιτροπής για τη μελέτη βελτίωσης της 
νομοθεσίας Εθνικών Κληροδοτημάτων» (ΦΕΚ 1171Β/98), 
όπως αυτή τροποποιήθηκε με τις αριθμ. 1023659/246/ 
Α0006/4.3.99 (ΦΕΚ 228 Β') και 1041414/471/Α0006/ 
26.4.99 (ΦΕΚ527Β), όμοιες. 

3. Το αριθμ. 10057/27.12.99 έγγραφο του Προέδρου 
της Επιτροπής αυτής Θεμιστοκλή Αμπλιανίτη, Νομικού 
Συμβούλου του Κράτους. 

4. Το γεγονός ότι α) το μέλος της παραπάνω Επιτροπής 
Παναγιώτης Πιλάτης (Γενικός Δ/ντής Δημόσιας Περιου¬ 
σίας και Εθνικών Κληροδοτημάτων) απεχώρησε από την 
υπηρεσία λόγω συνταξιοδότησής του και β) από τις δια¬ 
τάξεις της απόφασης αυτής προκαλείται πρόσθετη δα¬ 
πάνη για την αμοιβή των μελών της Επιτροπής, 5.000.000 
δρχ. περίπου, η οποία θα βαρύνει τις πιστώσεις του Προ¬ 
ϋπολογισμού εξόδωντου Υπουργείου Οικονομικών έτους 
2000 (ΚΑΕ 0515, Ε.Φ. 23110). 

5. Την αριθμ. 1123812/1424/Α0006/14.11.96 απόφασή 
μας (ΦΕΚ 1052 Β’), όπως αυτή τροποποιήθηκε και συ¬ 
μπληρώθηκε, με την αριθμ. 1047377/598/Α0006/29.4.97 
(ΦΕΚ 366Β’), ομοία, με την οποία μεταβιβάσθηκε η εξου¬ 
σία στο Γεν. Γραμματέα, στους Γεν. Δ/ντές κ.λπ., να υπο¬ 
γράφουν «Με εντολή Υπουργού», αποφασίζουμε: 

Α. Τροποποιούμε και συμπληρώνουμε την αριθμ. 
1123041/2097/Α0006/4.11.98 απόφασή μας (όπως αυτή 
τροποποιήθηκε και συμπληρώθηκε), περί σύστασης, συ¬ 
γκρότησης και ορισμού μελών Επιτροπής για τη μελέτη 
βελτίωσης της νομοθεσίας Εθνικών Κληροδοτημάτων, 
και ειδικότερα: 

1. Αντικαθιστούμε τον Παναγιώτη Πιλάτη, από μέλος 
της Επιτροπής αυτής (με α/α 2 της παρ. Β της παραπάνω 
απόφασης) και στη θέση αυτού ορίζουμε την Αικατερίνη 
Παυλοπούλου, ως εξής: 

«2. Την Αικατερίνη Παυλοπούλου, ιδιώτη, ως μέλος». 

2. Παρατείνουμε μέχρι 31.12.2000 το χρόνο λειτουρ¬ 
γίας της παραπάνω Επιτροπής. 

Β. Κατά τα λοιπά ισχύει η αριθμ. 1123041/2097/ 
Α0006/4.11.98 απόφασή μας, όπως αυτή τροποποιήθηκε 
και συμπληρώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2000 

Με εντολή Υπουργού 
Ο Γενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 


Αριθ. 6904/ΤΠ 32 (7) 

Οριοθέτηση περιοχής για την αποκατάσταση των ζημιών 
από τις πλημμύρες του 1999 σε περιοχές του Νομού 
Πιερίας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙ ΥΦΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν. 
867/79 (ΦΕΚ Α’ 24). 

2. Τις διατάξεις του Ν. 1190/81 (ΦΕΚ203/Α/30.7.81) ο ο¬ 
ποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ε¬ 
τέρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ’ 81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α’ 23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την κοινή απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξεις της παρ. του άρθρου 22 του Ν. 2362 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/27.11.95). 

ΙΟ.Τις διατάξεις του άρθρου 27 του Ν. 2081/92 (ΦΕΚ 
154 Α’) και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
9869001 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 1 δις δρχ. 

ΙΙ.Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ- 

πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο». 

12. Την αριθ. 8211/8.3.99 απόφαση του Πρωθυπουργού 
για την ανάθεση αρμοδιοτήτων στους Υφυπουργούς Ε¬ 
σωτερικών, Δημόσιας Διοίκησης και Αποκέντρωσης Λεω¬ 
νίδα Τζανή και Γεώργιο Φλωρίδη. 

13. Την κοινή απόφαση του Πρωθυπουργού και του Υ¬ 
πουργού Οικονομικών με αριθ. 1107147/1239/006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

14. Το 342/16.11.99 έγγραφο της Περιφέρειας Κεντρι¬ 
κής Μακεδονίας. 

15. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχώντου Νομού 
Πιερίας που επλήγησαν από τις πλημμύρες του 1999, 
αποφασίζουμε: 

ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες που έπληξαν περιοχές του Νομού 
Πιερίας και συγκεκριμένα τα διοικητικά όρια των Δήμων: 

α) Δίου 
β) Ελαφίνας 
γ) Κατερίνης 
δ) Κορινού 
ε) Παραλίας 
στ) Πέτρας 
ζ) Πιερίων 

η) Ανατολικού Ολύμπου 

2. Το έργο της αποκατάστασης των ζημιών ανατίθεται 
στην ΥΑΣΒΕ με τη δυνατότητα ίδρυσης ΓΑΠ στην πληγεί- 
σα περιοχή. 

3. Ορίζεται προθεσμία ενός έτους για την υποβολή αι¬ 
τήσεων από τους δικαιούχους για τη δανειοδότησή τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής που επλήγησαν από τις πλημμύρες του 1999 σε 
περιοχές του Νομού Πιερίας. Οι αποφάσεις αυτές θα δη¬ 
μοσιεύονται στο ΦΕΚ σύμφωνα με το άρθρο 1, παρ. 2 της 
από 26.3.81 Πράξεως Νομοθετικού Περιεχομένου που 
κυρώθηκε με το Ν. 1190/81. 

Από την απόφαση αυτή προκαλείται δαπάνη 1 δις δρχ. 
Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 25 Δεκεμβρίου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Γ. ΦΛΩΡΙΔΗΣ Γ. ΠΑΠΑΝΤΩΝΙΟΥ 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΒΕΡΕΛΗΣ 


Αριθ. 150317 (3) 

Τροποποίηση και συμπλήρωση της 394523/99 (ΦΕΚ 
1901/τ.Β') απόφασης του Υπουργού Γεωργίας «καθο¬ 
ρισμός ενιαίων κριτηρίων για τον προσδιορισμό των 
αποδεκτών προς ενίσχυση ποσοτήτων ελαιολάδου 
της ελαιοκομικής περιόδου 1998-99). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. τις διατάξεις: 

α) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις» (Α 154) και τροποποι¬ 
ήθηκε μετηνπαρ. 2ατου άρθρου 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38) καθώς και 
της § 3 του άρθρου 20 του Ν. 1558/85. 

β) Του άρθρου 22 παράγραφος 3του Ν. 992/1979 «περί 
οργανώσεως των Διοικητικών Υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδος εις 
τας Ευρωπαϊκός Κοινότητας και ρυθμίσεις συναφών θε¬ 
σμικών και οργανωτικών θεμάτων (Α 280). 

γ) Της υπ’ αριθμ. 356378/99 (Β’ 1320) απόφασης των Υ¬ 
πουργών Εθνικής Οικονομίας και Γεωργίας «Συμπληρω¬ 
ματικά μέτρα για την εφαρμογή του κοινοτικού καθεστώ¬ 
τος ενίσχυσης στην παραγωγή ελαιολάδου για την περίο¬ 
δο εμπορίας 1998/1999 έως 2000/2001» όπως τροπο¬ 
ποιήθηκε και συμπληρώθηκε με την υπ. αριθ. 387855/99 
(Β’ 1881) όμοια. 

δ) Της υπ’ αριθμ. 394523/15.10.99 (ΦΕΚ 1901 τ.Β’) από- 
φασηςτου Υπουργού Γεωργίας «καθορισμός ενιαίων κρι¬ 
τηρίων για τον προσδιορισμό των αποδεκτών προς ενί¬ 
σχυση ποσοτήτων ελαιολάδου της ελαιοκομικής περιό¬ 
δου 1998-99». 

ε) Την υπ’ αριθμ. 151769/29.1.99 απόφαση των Υπουρ¬ 
γών Εθν. Οικονομίας και Γεωργίας «χορήγηση ενίσχυσης 
για την παραγωγή Επιτραπέζιων Ελαιών για την περίοδο 
98-99». 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε τη διαδικασία, του προβλεπόμενου στην 
υπ’ αριθμ. 394523/99 απόφαση του Υπουργού Γ εωργίας, 
επανελέγχου σε ότι αφορά ενστάσεις - αιτήσεις θεραπεί¬ 
ας για Επιτραπέζιες Ελιές, ως ακολούθως: 

1. Οι ενστάσεις - αιτήσεις θεραπείας υποβάλλονται σε 
ειδικό έντυπο, όπως το συνημμένο στην παρούσα υπό¬ 
δειγμα και συνοδεύονται: 

α) Από υπεύθυνη δήλωση του Ν. 1599/86 στην οποία θα 
αναγράφονται τα στοιχεία της δήλωσης καλλιέργειας, η 
ποσότητα Ελαιοκάρπου (Νωπού) για την οποία ζητήθηκε 
ενίσχυση καθώς και αυτή που τελικά επιδοτήθηκε. 

β) Από τις βεβαιώσεις παράδοσης με τα αντίστοιχα πα¬ 
ραστατικά, που προβλέπονται από τον Κώδικα Βιβλίων 
και Στοιχείων και δικαιολογούντο στοιχεία της βεβαίωσης 
παράδοσης. 

2. Οι ενστάσεις - αιτήσεις θεραπείας θα πρέπει να υπο¬ 
βληθούν το αργότερο μέχρι την 7η Φεβρουάριου 2000 

στις κατά τόπους αρμόδιες Δ/νσεις Αγροτικής Ανάπτυ¬ 
ξης, απευθείας εάν πρόκειται για μεμονωμένους παρα¬ 
γωγούς και μέσω της αντίστοιχης Οργάνωσης Παραγω¬ 
γών εάν πρόκειται για οργανωμένους. 

3. Η ένσταση - αίτηση Θεραπείας για τις επιτραπέζιες ε¬ 
λιές, συνυποβάλλεται με την ένσταση - αίτηση Θεραπείας 
για το ελαιόλαδο, του ίδιου παραγωγού. 

4. Οι Διευθύνσεις Αγροτικής Ανάπτυξης υποχρεούνται 
να διαβιβάσουν τις ενστάσεις - αιτήσεις θεραπείας, με κα¬ 
τάσταση ανά Οργάνωση Παραγωγών στην περίπτωση 
των οργανωμένων παραγωγών, εντός 5 ημερών από την 
υποβολή τους, στη Διεύθυνση Πληροφορικής του Υ¬ 
πουργείου Γεωργίας, προκειμένου αυτή να προβεί στην 
καταγραφή των αναφερομένων, στις υποβληθείσες εν¬ 
στάσεις - αιτήσεις θεραπείας, στοιχείων. 


5..Μετά από διασταυρωτικό έλεγχο των στοιχείων των 
ενστάσεων - αιτήσεων θεραπείας, ο Υπουργός Γεωργίας 
αποφασίζει για την αποδοχή, ολική ή μερική, ή την απόρ¬ 
ριψή τους. 

6.Οι καταστάσεις με τους ελαιοπαραγωγούς των οποί¬ 
ων οι ενστάσεις - αιτήσεις θεραπείας θα γίνονται δεκτές 
θα κοινοποιούνται στις αρμόδιες Δ/νσεις Αγροτικής Ανά¬ 
πτυξης, ή Οργανώσεις Παραγωγών και την «ΕΛΑΙΟΥΡΓΙ- 
ΚΗ» για την άμεση προκαταβολή της ενίσχυσης σύμφωνα 
μετά ισχύοντα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Ιανουάριου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

ΛριΟ. Πρωτοκόλλου Ημερομηνία 


ΙΙΡΟΣ ΊΟ ΥΠΟΥΡΓΕΙΟ ΙΈΩΡΙΊΑΚ 

ΔΙΑ ΤΗΣ Δ/ΝΣΗΣ ΑΓ ΡΟΤΙΚΗΣ ΑΝΑΠΤΥΞΗΣ 

ΟΡΓΑΝΩΣΗ ΠΑΡΑΓΩΓ ΩΝ <Ε Λ Σ.) . 

ΣΥΝΕΤΑΙΡΙΣΜΟΣ (μόνο γιο συνεταιρισμένους) . 

ΔΗΜΟΣ II ΚΟΙΝΟΙIIIΛ ΊΔΙΆΣ 


ι I I I I I I 

ΤΙΤΛΟΣ 


ΕΧΩ ΥΠΟΒΑΛΕΙ ΛΓΓΙΙΣΙΙ ΘΕΡΑΠΕΙΑΣ ΕΛΑΙΟΛΑΔΟΥ 


1. ΣΥΝΟΛΟ ΠΑΡΑΓΩΓΙΚΩΝ ΕΛΛΙΟΔΕΝΑΡΩΝ ΕΠΙΤΡΑΠΕΖΙΑΣ II 

2. ΑΙΤΗ0ΕΙΣΛ ΠΟΣΟΤΗΤΑ ΕΛΑΙΟΚΑΡΠΟΥ (ΝΩΠΟΥ) ΕΠΙΤΡ. II 

1 ΕΠΙΔΟΜ1ΘΕ1ΣΛ ΠΟΣΟΤΗΤΑ ΕΛΑΙΟΚΑΡΠΟΥ (ΝΩΠΟΥ) 
ΕΠΙΤΡΑΠΕΖΙΑΣ Η ΔΙΠΛΗΣ ΚΑ Ι ΕΥΘΥΝΣΙΙΣ ΠΟΙΚΙΛΙΑΣ ΚΑΤΑ 

Βεβαίιυση του γνήσιου της υπογι>αφής 


ΟΛΓΛΙΙΛ.... 


Ημερομηνία Υπογραφή 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













